Емил Табаков
Емил Табаков е български диригент и композитор, автор на симфонична, вокално-симфонична и камерна музика. Министър на културата на България (12 февруари 1997 – 21 май 1997).

Биография

Детство и образование 

Емил Табаков е роден на 21 август 1947 г. в Русе, България. Завършва Националната музикална академия „Проф. Панчо Владигеров“ в София със специалностите дирижиране при проф. Влади Симеонов, контрабас при проф. Тодор Тошев и композиция при проф. Марин Големинов. Победител е на конкурса по дирижиране Николай Малко в Копенхаген през 1977 г.

Професионална кариера 
Бил е диригент на Русенската Филхармония, Камерен ансамбъл „Софийски солисти“, Софийската и Белградската филхармония, Симфоничния оркестър в „Билкент – Анкара“ и Симфоничния оркестър на Българско национално радио.

Творчество 
Произведенията на Табаков включват:
 десет симфонии
 Концерт за оркестър
 Реквием за солисти хор и оркестър
 Концерт за цигулка, вибрафон, маримба, камбани и смесен хор
 Концерт за две флейти и оркестър
 Концерт за пиано и оркестър
 Концерт за виолончело и оркестър

Музиката на Табаков е изпълнявана в България, Германия, Португалия, САЩ, Япония, Финландия, Франция, Австрия, Мексико, Русия, Турция и др.

Обществена дейност (1976 – настояще) 
В периода 1976 – 1979 г. работи като диригент на Русенската филхармония, през периода 1979 – 1988 г. заема поста музикален директор и диригент на Камерен ансамбъл „Софийски солисти“. След това през 1985 г. назначен за диригент, през 1987 г. за главен диригент, в периода 1988 – 2000 г. е музикален директор и главен диригент на Софийската филхармония, а от 1994 г. до 1999 г. и музикален директор и главен диригент на Белградската филхармония. През 1997 г. е министър на културата на България в служебното правителство на Стефан Софиянски.

От 2008 г. до 2014 г. е директор на Дирекция „Музика“ в БНР и главен диригент на Симфоничния оркестър на БНР. Член е на Съюза на българските композитори.

Табаков композира главно за големи ансамбли, включително симфонии и инструментални концерти. Негови творби са записани и са достъпни за медиите.

Композиции

Симфоничен оркестър 
 Концерт за контрабас и оркестър (1975)
 Концерт за ударни инструменти (1976)
 „Звездна музика“ (1978) за симфоничен оркестър
 Симфония № 1 (1981)
 Симфония № 2 (1984)
 Концертна пиеса за симфоничен оркестър (1985)
 Концертна пиеса за тромпет и струнен оркестър (1985)
 Симфония № 3 (1988)
 „Ad Infinitum“ – за симфоничен оркестър (1989)
 Концерт за оркестър (1995)
 Симфония № 4 (1997)
 Симфония № 5 (2000)
 Концерт за две флейти и оркестър (2000)
 Симфония № 6 (2001)
 Концерт за пиано и оркестър (2003)
 Симфония № 7 (2005)
 Концерт за виолочело и оркестър (2006)
 Концерт за виола и оркестър (2007)
 Симфония № 8 (2009)
 Симфония № 9 (2015; премиера на 18 март 2018 в Зала „България“)
 Симфония № 10 (2019; премиера на 14 март 2019 в Зала „България“)

Вокално симфонични 
 Кантата „Търновград Велики – 1393“ (1976)
 Реквием за 4 солисти, хор и оркестър (1994)

Бележки 

Родени през 1947 година
Български композитори
Композитори на 20 век
Министри на културата на България
Български диригенти
Български контрабасисти
Възпитаници на Националната музикална академия
Заслужили артисти (България)
Родени в Русе